Ketill Sigurjónsson , Orkubloggari , hefur verið áberandi síðustu misseri í umræðu um orkumál á Íslandi . Hann starfar við ráðgjöf og viðskiptaþróun í raforkumálum en ekki kemur fram fyrir hvern hann vinnur . Þann 26 maí sl. setur hann á vef mbl.is mjög harðorðan pistil þar sem hann fullyrðir margt um orkuverð til álvera á Íslandi og í heiminum . Slíkur pistill frá sérfræðingi í orkumálum gæti verið mjög áhugaverður og uppljóstrandi . En þessi pistill er skrifaður af annaðhvort mikilli vankunnáttu eða einbeittum vilja til að fara rangt með staðreyndir . Slíkt verður að teljast mjög alvarlegt af manni sem gefur sig út fyrir að vera sérfræðingur á sviðinu . Við hjá Norðuráli fylgjumst náið með orkumörkuðum í heiminum . Við sækjum okkur mikið af upplýsingum og þar á meðal mikið af gögnum frá CRU sem er breskt fyrirtæki sem gefur út mikið af greiningum á áliðnaði og er mjög virt í þeim heimi . Hér á landi kaupa bæði álfyrirtækin og orkufyrirtækin upplýsingar frá CRU og eru þær almennt taldar þær áreiðanlegustu sem fáanlegar eru . Ketill Sigurjónsson vísar í gögn frá CRU en fer rangt með tölur . Greining hans er því bæði röng og misvísandi . Auglýsing Skýrar upplýsingar teknar úr samhengi Ketill segir að hann ætli að setja upplýsingar fram með skýrum hætti . En svo velur hann að birta samanburð á tölum sem eru ekki samanburðarhæfar . CRU birtir kostnaðartölur orku fyrir álfyrirtæki og þær innifela allan kostnað við raforkuna . Ketill ákveður hins vegar að draga flutningskostnað á Íslandi frá verðinu hér og bera það þannig saman við erlendan heildarkostnað . Þetta er röng framsetning þar sem einfaldlega er verið að hagræða tölum til að fá þá niðurstöðu sem höfundi þóknast . Slíkt er ekki boðlegt í faglegri umfjöllun . Í framhaldi af þessu fullyrðir Ketill að stóriðja hérlendis greiði 20 USD / MWst fyrir raforkuna og þar með sé verðið með því lægsta í heiminum . Þetta er auðvitað kolrangt hjá Katli enda ber hann hér saman epli og appelsínur . Það kemur fram í ársreikningi Landsvirkjunar að meðal orkuverð sem stóriðjur greiddu fyrirtækinu árið 2014 var um 26 USD / MWst . CRU metur að meðal orkuverð til álvera á Íslandi sé nokkru hærra en Landsvirkjun gefur upp , eða um 30 USD / MWst . Það er 50% hærra en Ketill fullyrðir að álver á Íslandi séu að greiða . Meðal verð til álvera utan Kína ( sem er yfirleitt ekki tekið með í slíkan samanburð ) er samkvæmt CRU um 29 USD / MWst . Staðreyndir tala hér sínu máli . Orkukostnaður íslenskra álvera er líklega um 20% hærri en norskra álvera Samanburðurinn við önnur lönd er því einnig rangur hjá Katli . Hann heldur því fram að meðalorkuverð til álvera á Íslandi sé með því lægsta í heiminum þegar fyrir liggur að samkvæmt þeim gögnum sem hann vísar sjálfur til , upplýsingar CRU , þá greiða álver á Íslandi verð sem er um eða yfir meðalverði til álvera í heiminum . Verðið er þannig hærra en orkuverðið sem álver í Noregi , Rússlandi , Kanada , Ástralíu og mörgum fleiri löndum greiða . Sé allt talið til er orkukostnaður íslenskra álvera líklega 20% hærri en álvera í Noregi í dag . Þessi skelfilega meðferð Ketils á tölum veldur því að það stendur ekki steinn yfir steini í grein hans . Fullyrðingar hans um lágt orkuverð hér á landi í samanburði við önnur lönd eru út í hött . Meira er ekki um þessa illa unnu greiningu að segja . Ég verð þó að bæta einu við . Ketill segir að orka sé að losna frá Norðuráli árið 2019 . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .